בה"ד 8

בה"ד 8 (בסיס הדרכה מס' 8) הוא בית ספר לכושר קרבי הממוקם במכון וינגייט וסמוך לחוף נתניה. הבסיס כפוף למערך הכושר הקרבי של צה"ל, מסמיך את כלל תפקידי המערך ומארגן השתלמויות בתחום זה. היסטוריה בה"ד 8 הוקם בשנת 1949 כבית הספר לצניחה של צה"ל, בצמוד לבסיס חיל האוויר בתל-נוף. תחילה שימש להכשרת הצנחנים הראשונים, אשר מהם הורכב גדוד הצנחנים הראשון גדוד 890. לאחר שהגדוד הוכפף לבה"ד, הפכה היחידה לתשתית ממנה הוקמה ב-1954 חטיבת הצנחנים. מפקדו הראשון היה יהודה הררי וסגנו, לוחם הקומנדו הבריטי, צבי צלנר. בפברואר 1952 בוטל השם בה"ד 8 ובית הספר לצניחה היה פלוגת הדרכה בגדוד 890. שרות האימון הגופני הוקמה עם הקמת צה"ל ב-1948, ובמסגרתה הוקם בית ספר ארצי לחיילים ובית ספר ארצי לחיילות. בסיסה של יחידת האימון הגופני היה נטוע ביחידת האימון שפעלה בפלמ"ח בתקופת טרום קום המדינה. תחילה הוקם מטה היחידה ובסיס האימונים במחנה סרפנד (צריפין). לאחר מכן הועברה היחידה לבה"ד 3 ששכן במחנה דורה שבנתניה. ב־1961 הוקם הבה"ד בשטח מכון וינגיט. ב-1976 הפך המערך ליחידה בתוך זרוע היבשה ותפקידה הורחב לפיתוח מערכי ירי, ניווט, שחייה והצלה ואימוני לוחמה פנים אל פנים אותם הוביל אמן הלחימה אימי שדאור ליכטנפלד. הבסיס שם לעצמו למטרה להנחיל את חשיבות הכושר הגופני והקרבי בשילוב עם תזונה נכונה ותרבות גופנית לכלל המשרתים בצה"ל. בבה"ד 8 שמים דגש על מקצועיות ופיתוח הדרכה, חדשנות כל זאת על ידי צוות הדרכה איכותי שאותר ונבחר בקפידה. העישון אסור בכל רחבי הבה"ד וקוד הלבוש כולל לפעמים בגדי ספורט במקום מדים. מפקד הבה"ד הוא סא"ל ברוך רם. מפקדים קישורים חיצוניים בה"ד 8 באתר מתגייסים (צה"ל) סמדר קרמפף, 15 דברים שלא ידעתם על בית הספר לכושר קרבי, באתר צה"ל (דרך ארכיון האינטרנט), 12 במאי 2013 גביע הרמטכ"ל בכדורגל לשנת 1949 במעמד יעקב דורי ויגאל ידין, ארכיון צה"ל ומערכת הביטחון גביע הרמטכ"ל בכדורגל לשנת 1951 במעמד יגאל ידין, יומני כרמל יוני 1951 (התחלה 2:59) אליפות צה"ל בכושר קרבי, 1983 הסרטון הרשמי של בית הספר לכושר קרבי, סרטון בערוץ "Yossy Mendelovich", באתר יוטיוב (אורך: 05:07) הערות שוליים